
1.3. Pašreizējā situācija, problēmas un risinājumi
	Priekšlikums
Kopumā Latvijas Iekšlietu darbinieku arodbiedrība atbalsta piedāvātos grozījumus Tiesu ekspertu likumā, konceptuāli atbalsta grozījumu mērķi pilnveidot tiesu ekspertu sertifikācijas procesu un aktualizēt tiesu ekspertu specialitātes, vienlaikus norāda uz iespējamiem problēmjautājumiem:

1) Par apliecinājuma iesniegšanu – jāvērtē, vai tas ir saprātīgi. Ir gadījumi , ka praksē kandidāti to vai nu neizprot, vai var speciāli noklusē. Iestādei būtu pašai jāpārliecinās, izprasot informāciju. Arodbiedrības ieskatā, pašai iestādei ir jāpārliecinās par tiesu eksperta kandidāta atbilstību Tiesu ekspertu likuma 6. panta trešās daļas 2. un 3. punktā norādītajiem kritērijiem. Arodbiedrības prakse liecina, ka kandidāti ne vienmēr izprot kritēriju nozīmi, kā arī pastāv risks apzināti noklusēt informāciju.

2) Arodbiedrība atbalsta individualizētu izvērtējuma procedūru eksperta kandidātiem, uz kuriem attiecas Tiesu ekspertu likuma 6. panta trešās daļas 2. vai 3. punktā noteiktie ierobežojumi, jo tas pilnībā atbilst Satversmes tiesas praksei.

3) Arodbiedrības ieskatā, prasība lēmumu pieņemt vienbalsīgi rada pārmērīgi augstu šķērsli piekļuvei profesijai un piešķir katram komisijas loceklim faktisku veto tiesību. Arodbiedrības skatījumā, komisijas lēmumu pieņemt ar balsu vairākumu, vienlaikus paredzot pienākumu sniegt kandidātam motivētu atteikumu.

4) Tāpat Arodbiedrības ieskatā, piedāvātais regulējums rada plašu rīcības brīvību, subjektīvismu un var novest pie atšķirīgas pieejas līdzīgās situācijās, jo tajā nav iestrādāti nekādi kritēriji, kā tiks izvērtēts eksperta kandidāts, uz kuru attiecas Tiesu ekspertu likuma 6. panta trešās daļas 2. un 3. punktā noteiktie ierobežojumi.

